26
Wacopo Timo Ang’o Kara Ot Ker mwa Ubed Maleng’ Saa Ceke?
Ot Ker acel acel mi Jumulembe pa Yehova uyeyo nying maleng’ pa Mungu. Pieno, gwoko Ot Ker ubed maleng’, ma foyo ijo man m’umbe ku susu utie rwom ma ber man eno tie thenge acel ma pire thek mi thier mwa ma leng’ ma watimo ni Yehova. Umego ku nyimego ceke copo dikiri pi nitimo tic maeno.
Ing’ei coko wamiira pi niweko Ot Ker udong’ maleng’. I ng’ei cokoman, umego ku nyimego gimiiri pi niweyo kud anyong’a Ot Ker. Wang’ acel ku bang’ yenga julwoke alwoka man juwodho susu ceke kud i ie. Jadwong’ cokri kunoke jakony tic acel copo telo wi tic maeno; wang’ ma pol etie ku karatasi m’unyutho lembe ma tung’ tung’ m’ukwayere jutim. Ni makre ku yeny m’utie, umego ku nyimego gimiiri niweyo ot, nilwoke, niwodho susu, ni pangu kom maleng’, nilwoko kabini man niketho yath mi nego ukudi i ie, nilwoko dirisha ku kiew, niwang’u susu, niyiko kum ot ma yowoko man ni yiko lela. Wang’ acel kumeni kubang’ oro, jupangu nindo acel pi nitimo tic ma dongo dongo niwacu niyiko cu mandha Ot Ker ubed maleng’. Wacopo ponjo awiya mwa bende niworo kakare mwa mi timo thier; pieno, wacopo cidho kugi i ot ker i nindo mi ketho leng’o kara gin bende gidikiri i tic ne.
Dik cingi i kum tic mi yiko Ot Ker. Kubang’ oro, juneno kilili kum Ot Ker pi ning’eyo nyongo kakare moko tie m’unyotre kara juyiki; copo bedo thenge ma yor i ie kunoke yo woko. Ka jutimo kumeno Ot Ker bedo agwoka maleng pi nja; man ekonyo kara kud jubin junyoth sente ma lee akeca mi mananu. (2 Lemkei 24:13; 34:10) Ot Ker ucikre nibedo maleng’ pilembe etie kakare ma watimo i ie thier ni Mungu mwa. Ka wabedikra i tic maeno, wanyutho nia wamaru Yehova man nia waworo kakare mwa mi thier. (Zaburi 122:1) Bende Ot Ker maleng’ man ma tie agwoka telo nen mi dhanu i kum thier mwa.
Pirang’o ukwayu ngo wawenj kakare mi thier mwa?
Yub ma kani m’umakre pi nigwoko Ot Ker mwa ubed maleng’?
unk luo_Latn luo_Latn luo_Latn luo_Latn sot_Latn luo_Latn